Curs online privind dezvoltarea competențelor transversale în rândul studenților UB, lansat în cadrul proiectului Erasmus+ „TASTstrategy”
În cadrul proiectului Erasmus+ TASTstrategy: Combating incompetencies skills of student through a transdisciplinary approach and transferability skills, la care Universitatea din București este parteneră, a fost elaborat un training de formare în dezvoltarea competențelor transversale prin metode pedagogice inovative. 
Scopul acestui training este de a oferi cadrelor didactice din mediul universitar, inclusiv profesorilor UB, o listă de metode și informații despre cum putem adapta cursurile astfel încât să răspundă mai bine nevoilor studenților și să-i pregătească pentru o piața a muncii dinamică și fluctuantă. 
Astfel, activitățile propuse ajută la o mai bună înțelegere a conceptelor de soft skills, la dezvoltarea în rândul studenților a competențelor transversale în contexte profesionale, dezvoltarea profesională a personalului academic și, în special, la dezvoltarea competențelor de a oferi pedagogii inovatoare.
Descrierea trainingului de formare
Echipa internațională a lucrat timp de peste un doi ani la acest proiect și a dezvoltat cinci module teoretice, fiecare dintre ele având o considerație practică – sfaturi, exemple practice și ilustrații.
Astfel, trainingul conține următoarele module: Modul I – Prevenirea abandonului universitar; Modul II – Dezvoltarea capacității de angajare a studenților prin soft skills; Modul III – Diversifică-ți predarea; Modul IV – Îmbunătățirea practicilor de evaluare și Modul V – Dezvoltarea soft skills la studenți.
Cursul online privind dezvoltarea competențelor transversale în rândul studenților UB, lansat în cadrul proiectului Erasmus+ „TASTstrategy”, poate fi accesat aici. 


Proiectul TASTstrategy (TeAching Strategies for Combating skills mismatch through a transdisciplinary approach and skills transferability) furnizează cunoștințe despre competențele transversale necesare pe piața muncii într-un context de puternice incertitudini profesionale, schimbări sociale și economice caracterizate prin restructurarea sectoarelor de producție, prin reînnoirea frecventă a profesiilor, printr-o evoluție a formelor și organizării muncii.
Mai multe detalii despre acest proiect sunt disponibile aici și aici. 

